CELEX: 62009CA0479
Language: el
Date: 2010-09-30 00:00:00
Title: Υπόθεση C-479/09 P: Απόφαση του Δικαστηρίου (πέμπτο τμήμα) της 30ής Σεπτεμβρίου 2010 — Evets Corp. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (Αναίρεση — Κοινοτικό σήμα — Λεκτικό σήμα DANELECTRO — Εικονιστικό σήμα QWIK TUNE — Αίτηση ανανεώσεως της καταχωρίσεως του σήματος — Αίτηση περί επαναφοράς των πραγμάτων στην προτέρα κατάσταση — Μη τήρηση της προθεσμίας για την υποβολή αιτήσεως ανανεώσεως της καταχωρίσεως του σήματος)

20.11.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 317/11
            
         Απόφαση του Δικαστηρίου (πέμπτο τμήμα) της 30ής Σεπτεμβρίου 2010 — Evets Corp. κατά Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   (Υπόθεση C-479/09 P) (1)
   
   (Αναίρεση - Κοινοτικό σήμα - Λεκτικό σήμα DANELECTRO - Εικονιστικό σήμα QWIK TUNE - Αίτηση ανανεώσεως της καταχωρίσεως του σήματος - Αίτηση περί επαναφοράς των πραγμάτων στην προτέρα κατάσταση - Μη τήρηση της προθεσμίας για την υποβολή αιτήσεως ανανεώσεως της καταχωρίσεως του σήματος)
   2010/C 317/20
   Γλώσσα διαδικασίας: η αγγλική
   
      Διάδικοι
   
   
      Αναιρεσείουσα: Evets Corp. (εκπρόσωπος: S. Ryan, solicitor)
   
      Αντίδικος κατ’ αναίρεση: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (εκπρόσωπος: A. Folliard-Monguiral)
   
      Αντικείμενο
   
   Αίτηση αναιρέσεως κατά της αποφάσεως του Πρωτοδικείου (πρώτο τμήμα) της 23ης Σεπτεμβρίου 2009, Evets κατά ΓΕΕΑ (συνεκδικασθείσες υποθέσεις T-20/08 και T-21/08), με την οποία το Πρωτοδικείο απέρριψε την προσφυγή ακυρώσεως κατά της αποφάσεως R 603/2007-4 του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (ΓΕΕΑ), της 5ης Νοεμβρίου 2005, με την οποία απορρίφθηκε προσφυγή κατά της αποφάσεως του τμήματος διαχειρίσεως σημάτων και νομικών θεμάτων και κρίθηκε ότι η αίτηση περί επαναφοράς των πραγμάτων στην προτέρα κατάσταση, την οποία υπέβαλε η νυν αναιρεσείουσα προκειμένου να αποκατασταθεί στα δικαιώματά της σχετικά με την ανανέωση του λεκτικού σήματος «DANELECTRO», λογίζεται μη υποβληθείσα λόγω εκπρόθεσμης υποβολής της — Μη τήρηση της προθεσμίας για την υποβολή αιτήσεως ανανεώσεως των σημάτων
   
      Διατακτικό
   
   Το Δικαστήριο αποφασίζει:
   
               1)
            
            
               Απορρίπτει την αίτηση αναιρέσεως.
            
         
               2)
            
            
               Καταδικάζει την Evets Corp. στα δικαστικά έξοδα.
            
         
      (1)  ΕΕ C 24 της 30.1.2010.